《山居八咏》
唐代·常达

身闲依祖寺，志僻性多慵。少室遗真旨，层楼起暮钟。

啜茶思好水，对月数诸峰。有问山中趣，庭前是古松。

晚望虚庭物，心心见祖情。烟开分岳色，雨雾减泉声。

远树猿长啸，层岩日乍明。更堪论的意，林下笋新生。

一室尘埃外，翛然祗么常。睡来开寝帐，钟动下禅床。

溪浸山光冷，秋凋木叶黄。时提祖师意，欹石看斜阳。

西来真祖意，只在见闻中。寒雁一声过，疏林几叶空。

心闲怜水石，身老怯霜风。为报参玄者，山山月色同。

真性寂无机，尘尘祖佛师。日明庭砌暖，霜苦药苗衰。

汲水和烟酌，栽松带雪移。好听玄旨处，猿啸岭南枝。

古寺凭栏危，时闻举妙机。庭空月色净，夜迥磬声移。

漏转寒更急，灯残冷焰微。太虚同万象，相谓话玄微。

胡僧论的旨，物物唱圆成。疏柳春来翠，幽窗日渐明。

禅心清石室，蝶翅覆花英。好听谈玄处，乔松鹤数声。

祖祖唯心旨，春融日正长。霜轻莎草绿，风细药苗香。

月满真如净，花开觉树芳。庭前莺啭处，时听语圆常。

作者简介：常达，是陕州陕县人，在隋朝做官任鹰击郎将。曾经跟随高祖（李渊）征战，与宋老生一起在霍邑作战，战败后自己隐藏起来，高祖以为他战死了，过了很久他却回来了。高祖十分高兴，任命他作统军，拜授陇州刺史。等到薛仁杲被平定后，高祖召见他，慰劳他说：”你的忠节，只有在古人中才能找到。接着抓来仵士政并杀了他，赏给常达三百段布帛。又封他为陇州刺史，死了。